Θερμοκρασιακές ανωμαλίες της επιφάνειας της θάλασσας τον Νοέμβριο του 2007
**Λα Νίνια** (Ισπανικά: la ˈniɲa ,la Niña) είναι ωκεάνιο φαινόμενο που είναι το ψυχρότερο αντίστοιχο του Ελ Νίνιο ως μέρος του ευρύτερου κλίματος (ENSO). Το όνομα *Λα Νίνια* προέρχεται από την ισπανική λέξη για το «κοριτσάκι», κατ' αναλογία με το Ελ Νίνιο, που σημαίνει «αγοράκι». Στο παρελθόν, ονομάστηκε επίσης *αντι-Ελ Νίνιο* και *Eλ Βιέχο*, που σημαίνει «γέρος».

Κατά τη διάρκεια της εμφάνισης φαινομένου, η θερμοκρασία της επιφάνειας της θάλασσας στο ανατολικό ισημερινό τμήμα του κεντρικού Ειρηνικού Ωκεανού είναι χαμηλότερη από την κανονική κατά 3–5°C. Εφόσον εμφανιστεί, το Λα Νίνια παραμένει για τουλάχιστον 5 μήνες. Έχει εκτεταμένες επιπτώσεις στον καιρό σε όλο τον κόσμο, ιδιαίτερα στη Βόρεια Αμερική. Μπορεί να επηρεάσει ακόμα και τις εποχές του τυφώνα του Ατλαντικού και του Ειρηνικού ωκεανού, στις οποίες εμφανίζονται περισσότεροι τροπικοί κυκλώνες στη λεκάνη του Ατλαντικού λόγω της χαμηλής διάτμησης του ανέμου και των θερμότερων θερμοκρασιών στην επιφάνεια της θάλασσας, μειώνοντας παράλληλα την τροπική κυκλογένεση στον Ειρηνικό Ωκεανό .

Ιστορικό
--------

Ένα χρονοδιάγραμμα όλων των εμφανίσεων του Λα Νίνια μεταξύ 1900 και 2021.

Το Λα Νίνια είναι ένα περίπλοκο ωκεάνιο φαινόμενο που εμφανίζεται κάθε μερικά χρόνια, λόγω των διακυμάνσεων στις θερμοκρασίες των ωκεανών στην ισημερινή ζώνη του Ειρηνικού Ωκεανού. Το Λα Νίνια εμφανίζεται όταν, δυνατοί άνεμοι φυσούν το ζεστό νερό μακριά από τις Ειρηνικές ακτές της Νότιας Αμερικής, κατευθύνοντάς το προς την Ινδονησία. Καθώς αυτό το ζεστό νερό κινείται δυτικά, το κρύο νερό από τα βαθύτερα στρώματα της θάλασσας ανεβαίνει στην επιφάνεια κοντά στη Νότια Αμερική. Θεωρείται η ψυχρή εκδοχή του Ελ Νίνιο. Η κίνηση τόσο μεγάλης θερμότητας στο ένα τέταρτο του πλανήτη, και ιδίως με τη μορφή θερμοκρασίας στην επιφάνεια του ωκεανού, μπορεί να έχει σημαντική επίδραση στον καιρό σε ολόκληρο τον πλανήτη.

Επιπτώσεις στο παγκόσμιο κλίμα
------------------------------

Το Λα Νίνια επηρεάζει το παγκόσμιο κλίμα και διαταράσσει τα κανονικά καιρικά φαινόμενα. Οι αναταράξεις αυτές μπορούν να οδηγήσουν σε εκτεταμένες καταιγίδες σε ορισμένα μέρη και έντονη ξηρασία σε άλλα.

Επιπτώσεις ανά περιοχή
----------------------

Διαρκείς παρατηρήσεις του φαινομένου Λα Νίνια, από το 1950 δείχνουν ότι οι επιπτώσεις του εξαρτώνται από την εποχή που είναι.  Ωστόσο, ενώ ορισμένα συμβάντα και επιπτώσεις αναμένεται να συμβούν κατά τη διάρκεια αυτών των περιόδων, δεν είναι σίγουρο ή εγγυημένο ότι θα συμβούν. 

### Αφρική

 Υπολογίζεται ότι μεταξύ 50.000 και 100.000 ανθρώπων πέθαναν από πείνα, κατά την ξηρασία της Ανατολικής Αφρικής το 2011, την μεγαλύτερη ξηρασία που έπληξε την Αφρική τα τελευταία 60 χρόνια.
Οι συνέπειες του Λα Νίνια γίνονται αντιληπτές στην Αφρική με την μορφή περισσότερων καταιγίδων στα Νότια από το κανονικό κατά τον Δεκέμβριο με Φεβρουάριο, ενώ την ίδια περίοδο στην Ανατολική Αφρική το κλίμα είναι ξηρότερο από το κανονικό.

### Ασία

Κατά την διάρκεια της έξαρσης του Λα Νίνια, ο σχηματισμός τροπικών κυκλώνων, μαζί με τη θέση της υποτροπικής κορυφογραμμής, μετατοπίζεται προς τα δυτικά κατά μήκος του δυτικού Ειρηνικού Ωκεανού, γεγονός που αυξάνει την απειλή κατακλυσμού στην Κίνα. Τον Μάρτιο 2008, του Λα Νίνια προκάλεσε πτώση στις θερμοκρασίες της επιφάνειας της θάλασσας στη Νοτιοανατολική Ασία κατά 2 °C (3,6 °F). Προκάλεσε επίσης ισχυρές βροχοπτώσεις στη Μαλαισία, τις Φιλιππίνες και την Ινδονησία.

### Αυστραλία

Σε όλη την ήπειρο, το Ελ Νίνιο και το Λα Νίνια επηρεάζουν σε πολύ μεγάλο βαθμό τις κλιματικές μεταβολές. Υπάρχει μια ισχυρή συσχέτιση μεταξύ της έντασης του Λα Νίνια και της βροχόπτωσης: Όσο μεγαλύτερη είναι η θερμοκρασία της επιφάνειας της θάλασσας από την κανονική, τόσο μεγαλύτερη είναι η αλλαγή της βροχόπτωσης.

Το Λα Νίνια φαίνεται να προκαλεί αυξημένες βροχοπτώσεις και νεφελώδη κάλυψη, ειδικά στην ανατολική και το βόρεια Αυστραλία. Επίσης αυξάνονται και οι χιονοπτώσεις. Υπάρχουν ψυχρότερες θερμοκρασίες κατά τη διάρκεια της ημέρας νότια των τροπικών περιοχών και λιγότερες ακραίες υψηλές θερμοκρασίες και θερμότερες θερμοκρασίες κατά τη διάρκεια της νύχτας στις τροπικές περιοχές. Υπάρχει λιγότερος κίνδυνος παγετού, αλλά αυξημένος κίνδυνος εκτεταμένων πλημμυρών και τροπικών κυκλώνων, ενώ η εποχή των μουσώνων ξεκινά νωρίτερα.

### Βόρεια Αμερική

 Περιφερειακές επιπτώσεις της Λα Νίνια.
Το Λα Νίνια προκαλεί ως επί το πλείστον τα αντίθετα αποτελέσματα του Ελ Νίνιο, δηλαδή υψηλότερη βροχόπτωση στις βόρειες Μεσοδυτικές πολιτείες των ΗΠΑ και κατά μήκος μέρους της ανατολικής ακτής των ΗΠΑ (από το ύψος του Όρεγκον και βορειότερα) και του Καναδά. Ταυτόχρονα, οι βροχοπτώσεις στις νοτιοδυτικές και νοτιοανατολικές πολιτείες, καθώς και στη Νότια Καλιφόρνια, είναι κάτω από το μέσο όρο. Αυτό επιτρέπει επίσης την ανάπτυξη πολλών ισχυρότερων από τον μέσο όρο τυφώνων στον Ατλαντικό και λιγότερων στον Ειρηνικό.

  

Στον Καναδά, το Λα Νίνια θα προκαλέσει σε γενικές γραμμές έναν πιο δροσερό και χιονισμένο χειμώνα, όπως φαίνεται στα σχεδόν ρεκόρ ποσά χιονιού που καταγράφτηκαν τον χειμώνα 2007-2008 στον ανατολικό Καναδά.

### Νότια Αμερική

Κατά της εμφάνισης του Λα Νίνια, ξηρασία πλήττει τις παράκτιες περιοχές του Περού και της Χιλής. Από τον Δεκέμβριο έως τον Φεβρουάριο, η βόρεια Βραζιλία είναι πιο υγρή από το κανονικό. Το Λα Νίνια προκαλεί υψηλότερες από τις κανονικές βροχοπτώσεις στις κεντρικές Άνδεις, οι οποίες με τη σειρά τους προκαλούν καταστροφικές πλημμύρες σε περιοχές της Βολιβίας. Τέτοιες πλημμύρες τεκμηριώνονται από τα 1853, ενώ ακολουθούν και άλλες, το 1865, 1872, 1873, 1886, 1895, 1896, 1907, 1921, 1928, 1929 και 1931.

Δείτε επίσης
------------

* Πλημμύρες του Πακιστάν 2010 (αποδίδονται στο Λα Νίνια)
* Ελ Νίνιο, το αντίθετο φαινόμενο του Λα Νίνια
* Φυσική Ωκεανογραφία

Παραπομπές
----------

1. 1 2  «What are "El Niño" and "La Niña"?». *oceanservice.noaa.gov* (στα Αγγλικά). U.S. National Oceanographic and Atmospheric Administration. 10 Φεβρουαρίου 2020. Ανακτήθηκε στις 11 Σεπτεμβρίου 2020.
2. ↑  «What is "La Niña"?». NOAA. 24 Μαρτίου 2008. Ανακτήθηκε στις 17 Ιουλίου 2009.
3. ↑   ﻿Cold and warm episodes by season﻿ (Report). United States National Oceanographic and Atmospheric Administration.. Ανακτήθηκε στις September 11, 2020.
4. ↑   ﻿La Niña – Detailed Australian analysis﻿ (Report). Australian Bureau of Meteorology.. Ανακτήθηκε στις 3 April 2016.
5. ↑  «El Niño and La Niña». National Institute of Water and Atmospheric Research. 27 Φεβρουαρίου 2007. Αρχειοθετήθηκε από το πρωτότυπο στις 19 Μαρτίου 2016. Ανακτήθηκε στις 11 Απριλίου 2016.
6. ↑  Barnston, Anthony (19 Μαΐου 2014). «How ENSO leads to a cascade of global impacts». *ENSO Blog*. Αρχειοθετήθηκε από το πρωτότυπο στις 26 Μαΐου 2016.
7. ↑  «Slow response to East Africa famine 'cost lives'». *BBC News* (BBC). 18 January 2012. .
8. ↑  «Horn of Africa tested by severe drought» (στα αγγλικά). *BBC News*. 2011-07-04.. Ανακτήθηκε στις 2021-06-03.
9. ↑  «La Niña weather likely to last for months». *Scoop News (Scoop.co.nz)*. 12 October 2010. .
10. ↑  Wu, M.C.; Chang, W.L.; Leung, W.M. (2004). «Impacts of El Niño–Southern Oscillation events on tropical cyclone landfalling activity in the western north Pacific». *Journal of Climate* **17** (6): 1419–1428. doi:10.1175/1520-0442(2004)017<1419:ioenoe>2.0.co;2. Bibcode: 2004JCli...17.1419W.
11. ↑  Hong, Lynda (2008-03-13). «Recent heavy rain not caused by global warming». *Channel NewsAsia*. Αρχειοθετήθηκε από το πρωτότυπο στις 2008-05-14.. Ανακτήθηκε στις 2008-06-22.
12. ↑  Power, Scott; Haylock, Malcolm; Colman, Rob; Wang, Xiangdong (1 October 2006). «The Predictability of Interdecadal Changes in ENSO Activity and ENSO Teleconnections». *Journal of Climate* **19** (19): 4755–4771. doi:10.1175/JCLI3868.1. ISSN 0894-8755. Bibcode: 2006JCli...19.4755P.. Ανακτήθηκε στις 25 September 2020.
13. ↑  Kuleshov, Y.; Qi, L.; Fawcett, R.; Jones, D. (2008). «On tropical cyclone activity in the Southern Hemisphere: Trends and the ENSO connection» (στα αγγλικά). *Geophysical Research Letters* **35** (14): S08. doi:10.1029/2007GL032983. ISSN 1944-8007. Bibcode: 2008GeoRL..3514S08K.. Ανακτήθηκε στις 25 September 2020.
14. ↑  «What is La Niña and how does it impact Australia?». *www.bom.gov.au* (στα Αγγλικά). Australian Government. Ανακτήθηκε στις 25 Σεπτεμβρίου 2020.
15. ↑  «ENSO Diagnostic Discussion». U.S. National Oceanographic and Atmospheric Administration. 5 Ιουνίου 2008. Αρχειοθετήθηκε από το πρωτότυπο στις 26 Ιουνίου 2014. Ανακτήθηκε στις 9 Νοεμβρίου 2007.
16. ↑  «A never-ending winter». Canada's top ten weather stories for 2008. Environment Canada. 29 Δεκεμβρίου 2008. number 3. Αρχειοθετήθηκε από το πρωτότυπο στις 7 Αυγούστου 2011.
17. ↑ . (σε PDF). Climate Prediction Center. Ανακτήθηκε στις 4/6/2021
18. ↑  «La Niña follows El Niño, the GLOBE El Niño Experiment continues». Αρχειοθετήθηκε από το πρωτότυπο στις 15 Οκτωβρίου 2011. Ανακτήθηκε στις 31 Μαΐου 2010.
19. ↑  van Valen, Gary (2013). *Indigenous Agency in the Amazon*. Tucson, AZ: University of Arizona Press. σελ. 10.

Εξωτερικοί σύνδεσμοι
--------------------

* «Current map of sea surface temperature anomalies in the Pacific Ocean». *earth.nullschool.net*.
* «Southern Oscillation diagnostic discussion». United States National Oceanographic and Atmospheric Administration.

* «ENSO Outlook - An alert system for the El Niño–Southern Oscillation». Australian Bureau of Meteorology.